Elsa Pelmas

Elsa Pelmas (7. detsember 1931 Harku vald, Harjumaa – 8. jaanuar 2022) oli eesti majandusteadlaneEesti teaduse biograafiline leksikon, 3. köide ja lastekirjanik.Mari Sarv Teadlane hakkas lastekirjanikuks EPL, 20. juuli 2013

Elulugu
Elsa Pelmas oli väiketalupidaja-kaluri tütar.

Pelmas lõpetas 1951 Tallinna 20. Keskkooli, 1957 Moskva Põllumajanduse Akadeemia majandusteaduskonna ja 1965 aspirantuuri Moskvas. 1967. aastal kaitses ta Moskva Riiklikus Ülikoolis majanduskandidaadi kraadi väitekirjaga "Размещение и специализация сельскохозяйственного производства Новгородской области, выполнено методом линейного программирования". 1965–1967 oli ta Eesti Põllumajanduse Akadeemia majandusmatemaatika labori vanemteadur, 1967–1968 majandusmatemaatika kateedri vanemõpetaja, 1968–1981 Eesti Maaviljeluse ja Maaparanduse Teadusliku Uurimise Instituudi vanemteadur, 1981–1990 teadussekretär (aastast 1990 pensionil).

2006 ja 2007 avaldas TEA kirjastus kaks Elsa Pelmase kirjutatud lugu Sussipäkapikk Siisist ("Sussipäkapikk Siisi seiklused" ja "Sussipäkapikk Siisi rabarajal"). 2013. aastal ilmus kirjastuses Hea Lugu Pelmase lasteromaan "Seiklused Metsapärdil". Selle ilmumise ajal lubas Pelmas avaldada teisedki sahtlisse kirjutatud lasteraamatud: "Kikimoor ja Kukumoor", "Kolli-Matsi lood", "Orgenmanni mamma ja oreliviled", "Perepäkapikud" ja "Sekundi-Sell".

Teadustöö
Uurimisvaldkond: põllumajandusökonoomika – matemaatiliste meetodite kasutamise võimalused põllumajanduse planeerimisel. Nõukogude Eesti preemia (1975, kollektiivis). 20 teaduspublikatsiooni.

Teoseid
 Majandusmatemaatiline meetod põllumajandusliku tootmise planeerimisel. Tallinn, 1977 (kandidaadiväitekirja eestikeelne versioon).

Viited

Kirjandus
 Eesti Maaviljeluse Instituut 1946–2006. Saku, 2006, 75.

Välislingid
 Mari Sarv Teadlane hakkas lastekirjanikuks. Eesti Päevaleht, 20. juuli 2013

Kategooria:Eesti lastekirjanikud
Kategooria:Eesti majandusteadlased
Kategooria:Rannamõisa kalmistule maetud
Kategooria:Sündinud 1931
Kategooria:Surnud 2022